हालांकि, उनकी टिप्पणियों पर राकांपा की तीखी प्रतिक्रिया सामने आयी है। राकांपा ने कहा कि इस तरह की टिप्पणियां सत्तारूढ़ पार्टी के ''रावण-सरीखे चेहरे को सामने लेकर आयी हैं।' महाराष्ट्र राकांपा के प्रवक्ता नवाब मलिक ने कहा कि कदम लड़कियों के अपहरण के बारे में बोल रहे थे। मलिक ने संवाददाताओं से कहा, 'कदम ने जो भी कहा वह भाजपा के रावण-सरीखे चेहरे का खुलासा करती है। कदम ने कहा कि वह किसी लड़के के लिये एक लड़की का अपहरण करेंगे। इसलिए उनको 'रावण कदम' कहना चाहिए।'